open-index/open-wikipedia-markdown huggingface dataset:
Νικόλαος Σώχος

right|thumb|300px|Προτομή του Αθανασίου Πετιμεζά, Αθήνα. Έργο του γλύπτη Νικολάου Σώχου
Ο **Νικόλαος Σώχος** (1908 – 1993) ήταν Έλληνας γλύπτης, ο οποίος γεννήθηκε στην Αθήνα από Τήνιους γονείς το 1908 και πέθανε στην Αθήνα το 1993. Σπούδασε γλυπτική στην Ανωτάτη Σχολή Καλών Τεχνών (Α.Σ.Κ.Τ.) της Αθήνας, από την οποία αποφοίτησε το 1939, με καθηγητές τους Θωμά Θωμόπουλο και Μιχάλη Τόμπρο.

Ο Νικόλαος Σώχος φιλοτέχνησε ηρώα, ταφικά μνημεία και προτομές. Έργα του βρίσκονται σε δημόσιους χώρους στην Ελλάδα, την Κύπρο και το εξωτερικό. Παρουσίασε το έργο του σε πανελλήνιες εκθέσεις, καθώς και σε ομαδικές στην Ελλάδα και το εξωτερικό. Έλαβε τιμητική διάκριση από το Σύλλογο Ελλήνων Λογοτεχνών το 1975.

## Πηγές
* Ζέττα Αντωνοπούλου: «Τα γλυπτά της Αθήνας: Υπαίθρια γλυπτική 1834 – 2004», σελ. 206, α΄ έκδοση, Εκδόσεις «Ποταμός», Αθήνα, 2003. 
* Στέλιος Λυδάκης: «Οι Έλληνες Γλύπτες – Η νεοελληνική γλυπτική: ιστορία – τυπολογία – λεξικό γλυπτών», τόμ. 5ος, σελ. 465, Εκδοτικός οίκος «ΜΕΛΙΣΣΑ», Αθήνα, 1981.
* Εγκυκλοπαίδεια Πάπυρος-Λαρούς-Μπριτάνικα, λήμμα «Πετιμεζάς, Αθανάσιος», τόμ. 49, σελ. 100, Εκδόσεις Πάπυρος, Αθήνα, 1996.

Κατηγορία:Έλληνες γλύπτες
Παλαιόκαινος εποχή

Με τον όρο **Παλαιόκαινος εποχή**, εννοείται η γεωλογική εποχή κατά το διάστημα 65,5 με 56 εκατομμύρια χρόνια πριν (65,5 ± 0,3 μέχρι 55,8 ± 0,2 εκατομμύρια χρόνια πριν). Είναι η πρώτη εποχή της Παλαιογενούς περιόδου του σύγχρονου Καινοζωικού αιώνα. Όπως και με τις περισσότερες γεωλογικές περιόδους, αν και το γεωλογικό στρώμα που αντιπροσωπεύει τη συγκεκριμένη εποχή είναι γνωστό, είναι δύσκολο να προσδιοριστεί η ακριβής χρονολογία έναρξης ή λήξης της εποχής

Η Παλαιόκαινος εποχής αρχίζει αμέσως μετά του γεγονότος εξαφάνισης στο τέλος της Κρητιδικής περιόδου, το οποίο αφορά στον αφανισμό των δεινοσαύρων (εκτός από τους προγόνους τους, τα σύγχρονα πτηνά, και άλλη πανίδα και χλωρίδα). Ο αφανισμός των δεινοσαύρων άφησε πολλά κενά στα οικοσυστήματα, ώστε εξελίχτηκε νέα πανίδα, μεταξύ άλλων και των πρώτων μεγάλων θηλαστικών.

## Παλαιογεωγραφία

Στην Παλαιόκαινο εποχή, συνεχίστηκαν οι διάφορες γεωλογικές διεργασίες που είχαν αρχίσει κατά την ύστερη Κρητιδική Περίοδο. Κατά την Παλαιόκαινο οι ήπειροι συνέχισαν να κινούνται προς τις τωρινές θέσεις τους. Η υπερήπειρος Λαυρασία δεν είχε ακόμα διαιρεθεί σε τρεις ηπείρους - η Ευρώπη και η Γροιλανδία ήταν ακόμα ενωμένες, η Βόρεια Αμερική και η Ασία επίσης ήταν ενωμένες μέσω μίας φυσικής γέφυρας, ενώ η Γροιλανδία και η Βόρεια Αμερική είχαν αρχίσει να αποσπώνται. 

Η Νότια και η Βόρεια Αμερική παρέμειναν διαχωρισμένες από τις ισημερινές θάλασσες (ενώθηκαν κατά την Νεογενή περίοδο). Τα τμήματα τις πρώην νοτίου υπερηπείρου Γκοντβάνα συνέχισαν να διαιρούνται, με την Αφρική, τη Νότια Αμερική, την Ανταρκτική και την Αυστραλία να απομακρύνονται μεταξύ τους. Η Αφρική κινήθηκε προς τα βόρεια, προς την Ευρώπη, κλείνοντας σιγά τον Τηθύ Ωκεανό, και η Ινδία άρχισε τη μετακίνηση της προς την Ασία, που θα οδηγούσε στην τεκτονική σύγκρουση μαζί της και την δημιουργία των Ιμαλαίων.

Οι νησιωτικές θάλασσες της Βορείου Αμερικής και η Ευρώπη είχαν αρχίσει να υποχωρούν κατά την έναρξη της Παλαιόκαινου εποχής, επιτρέποντας έτσι την ανάπτυξη νέας χερσαίας χλωρίδας και πανίδας.

## Παραπομπές

*  Ogg, Jim; June, 2004, *Overview of Global Boundary Stratotype Sections and Points (GSSP's)* http://www.stratigraphy.org/gssp.htm Accessed Dec. 22, 2008.

## Εξωτερικοί σύνδεσμοι
* 

Κατηγορία:Καινοζωική εποχή
Μάικλ Κλαρκ Ντάνκαν

Ο **Μάικλ Κλαρκ Ντάνκαν** (*Michael Clarke Duncan*, 10 Δεκεμβρίου 1957 – 3 Σεπτεμβρίου 2012) ήταν ένας Αμερικάνος ηθοποιός του κινηματογράφου γνωστός κυρίως για το ρόλο του Τζον Κόφι στην ταινία *[[Το πράσινο μίλι (ταινία)|Το Πράσινο Μίλι]]* (The Green Mile, 1999), για την οποία έλαβε υποψηφιότητα για Όσκαρ Β' Ανδρικού Ρόλου. Γεννήθηκε στις 10 Δεκεμβρίου του 1957 στο Σικάγο. Μεγάλωσε χωρίς πατέρα, μόνο με την μητέρα και μια αδελφή του. Επειδή ήταν μεγαλόσωμος και γυμνασμένος άρχισε να εργάζεται ως σωματοφύλακας σε διάφορα κέντρα στο Σικάγο και Λος Άντζελες. Παράλληλα εμφανίστηκε στον κινηματογράφο. Απεβίωσε στις 3 Σεπτεμβρίου 2012 από καρδιακή προσβολή.

## Εργογραφία

## Παραπομπές


## Εξωτερικοί σύνδεσμοι

* Μάικλ Κλαρκ Ντάνκαν στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
C2H4O3

Ο μοριακός τύπος **C<sub>2</sub>H<sub>4</sub>O<sub>3</sub>** μπορεί να αναφέρεται στα ακόλουθα ισομερή θέσης:
# Αιθενοτριόλη με σύντομο συντακτικό τύπο HOCH=C(OH)2. Ελάσσων ταυτομερές του υδροξυαιθανικού οξέος.
# Διυδροξυαιθανάλη με σύντομο συντακτικό τύπο (HO)2CHCHO
# Υδροξυαιθανικό οξύ με σύντομο συντακτικό τύπο HOCH2COOH
# Ανθρακικός μεθυλεστέρας με σύντομο συντακτικό τύπο HOCOOCH3 
# Μεθανικός υδροξυμεθυλεστέρας με σύντομο συντακτικό τύπο HCOOCH2OH
# Αιθανικό υπεροξύ με σύντομο συντακτικό τύπο CH3CO3H
# 1,2,3-τριοξολάνιο.
# 1,2,4-τριοξολάνιο.
# Μεθυλοτριοξετάνιο.
# Υδροξυ-1,2-διοξετάνιο.
# Υδροξυ-1,3-διοξετάνιο.
# Μεθυλυδροξυδιοξιράνιο.
# Υδροξυμεθυλοδιοξιράνιο.
# Μεθοξυδιοξιράνιο.
# 2,2-διυδροξυοξιράνιο. Ασταθές, αφυδατώνεται σχηματίζοντας οξιρένιο.
# 2,3-διυδροξυοξιράνιο.

* Μερικά από τα παραπάνω ισομερή είναι ασταθή.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Ακόρεστες ενώσεις
Κατηγορία:Οργανικές ενώσεις με οξυγόνο
Κατάρρινοι

**Κατάρρινοι** (μικροτάξη: **Catarrhini**) ονομάζεται μία από τις δύο υποδιαιρέσεις των ανώτερων πρωτευόντων (ή άλλη είναι η μικροτάξη Πλατύρρινοι ή μαϊμούδες Νέου Κόσμου). Αποτελείται από τα Κερκοπιθηκοειδή (μαϊμούδες Παλαιού Κόσμου) και τους πιθήκους (δηλαδή τις οικογένειες Ανθρωποειδή και Υλοβατίδες). Αυτές οι ομάδες περιλαμβάνουν είδη όπως οι ουρακοτάγκοι, οι γορίλες, οι άνθρωποι, ο χιμπαντζήδες, οι γίββωνες και άλλοι. Όλα τα είδη είναι ενδημικά στην Αφρική και την Ασία.

## Περιγραφή

Όπως και οι πλατύρρινοι (με εξαίρεση το γένος *Aotus*), οι κατάρρινοι είναι ημερόβια ζώα.

Οι πίθηκοι δεν έχουν ουρές. Οι ουρές των κερκοπιθηκοειδών δεν είναι συλληπτήριες, αλλά βοηθούν στην ισορροπία. Οι κατάρρινοι έχουν επίπεδα νύχια. Έχουν συλληπτήρια χέρια, και όλοι εκτός από τους ανθρώπους έχουν επίσης συλληπτήρια πόδια. Ο οδοντικός τους τύπος είναι \tfrac{2.1.2.3}{2.1.2.3}.

Τα περισσότερα είδη παρουσιάζουν σημαντικό φυλετικό διμορφισμό, και τα περισσότερα, αλλά όχι όλα, ζουν σε κοινωνικές ομάδες.

## Ταξινόμηση και εξέλιξη
Οι πίθηκοι και οι μαϊμούδες Παλαιού Κόσμου (κερκοπιθηκοειδή) διασπάστηκαν από την εξελικτική πορεία των μαϊμούδων Νέου Κόσμου (πλατύρρινοι) περίπου 35 εκατομμύρια χρόνια πριν. Η μεγαλύτερη διαίρεση μέσα στην ομάδα των κατάρρινων συνέβη περίπου 25 εκατομμύρια χρόνια πριν, με τους γίββωνες να αποσπούνται από την εξελικτική πορεία των μεγάλων πιθήκων (στους οποίους συμπεριλαμβάνονται και οι άνθρωποι) περίπου 15-19 εκατομμύρια χρόνια πριν.

* Τάξη Πρωτεύοντα (Primates)
** Υποτάξη Στρεψίρρινοι (Strepsirrhini): όλοι οι προσιμιίδες εκτός από τους τάρσιους
** **Υποτάξη [[Απλόρρινοι]]** (*Haplorrhini*): τάρσιοι, μαϊμούδες και πίθηκοι
*** Ανθυποτάξη Ταρσιόμορφα (*Tarsiiformes*)
**** Οικογένεια Ταρσιίδες (*Tarsiidae*): τάρσιοι
*** Ανθυποτάξη Σιμιόμορφα (*Simiiformes*): σιμιίδες
**** **Μικροτάξη Κατάρρινοι** (*Catarrhini*)
***** Υπεροικογένεια Κερκοπιθηκοειδή (*Cercopithecoidea*)
****** Οικογένεια Κερκοπιθηκίδες (*Cercopithecidae*) : μαϊμούδες Παλαιού Κόσμου
***** Υπεροικογένεια †Propliopithecoidea
****** Οικογένεια †Propliopithecidae (περιλαμβάνει τον *[[Αιγυπτοπίθηκος|Αιγυπτοπίθηκο]]*)
***** Υπεροικογένεια †Saadanioidea
****** Οικογένεια †Saadaniidae
***** Υπεροικογένεια Ανθρωποειδή (*Hominoidea*): πίθηκοι
****** Οικογένεια Υλοβατίδες (*Hylobatidae*): γίββωνες ή «μικροί πίθηκοι» 
****** Οικογένεια Ανθρωπίδες (*Hominidae*): «μεγάλοι πίθηκοι» (συγκαταλέγονται και οι άνθρωποι) 
**** Μικροτάξη Πλατύρρινοι (*Platyrrhini*): μαϊμούδες Νέου Κόσμου

## Παραπομπές


## Πηγές
*

*Disotell, T. R.; Noviello, C. M.; Raaum, R. L.; Sterner, K. N.; Stewart, C. (2005). "Catarrhine primate divergence dates estimated from complete mitochondrial genomes: concordance with fossil and nuclear DNA evidence". J. Hum. Evol. (48): 237-257.

## Εξωτερικοί σύνδεσμοι
* 
* 

Κατηγορία:Απλόρρινοι
Διαρκές έγκλημα

Στην ποινική επιστήμη **διαρκές έγκλημα**, σε αντίθεση του στιγμιαίου, χαρακτηρίζεται εκείνο του οποίου η προσβολή έννομου αγαθού παρατείνεται χρονικά όσο εξακολουθεί η δημιουργηθείσα εκ του δράστη κατάσταση, ή εκείνο του οποίου όχι μόνο η παραγωγή παράνομου αποτελέσματος αλλά και η διατήρηση αυτού πληροί αδιάκοπα την αντικειμενική υπόσταση του εν λόγω εγκλήματος.

Τέτοιες περιπτώσεις μπορεί να είναι η συνεχιζόμενη παράνομη κατακράτηση ατόμου, η εκούσια ή ακούσια απαγωγή, η αρπαγή κ.λπ.

## Παραπομπές


## Πηγές
* Δ. Τζιώρας «Σύστημα Ελληνικής Ποινικής Δικονομίας» τομ. Β΄, σελ.156.
* Π. Πιστογιάννης «Ανακριτική»  - Θεσσαλονίκη 1983. σελ.68.

Κατηγορία:Εγκλήματα
Αλήθεια (μυθολογία)

[thumb|350px|«[Η Συκοφαντία του Απελλή (Μποτιτσέλι)|Η Συκοφαντία του Απελλή», πίνακας του Σάντρο Μποτιτσέλι, Πινακοθήκη Ουφίτσι, Φλωρεντία (1494-1495). Αριστερά  φαίνεται η Αλήθεια γυμνή.]] 
Η **Αλήθεια** ήταν θεότητα στην Ελληνική Μυθολογία, ιδεατή ανθρωπόμορφη προσωποποίηση της αλήθειας των αρχαίων Ελλήνων φερόμενη προστάτις της έννοιας. Σύμφωνα με τον Πίνδαρο ήταν κόρη του Δία. Ο Πλούταρχος την αναφέρει ως «Τροφό του θεού Απόλλωνα», μαζί με την *Κορυθάλεια*. 

Σύμφωνα με έναν μύθο του Αισώπου ο Προμηθέας είχε πλάσει την Αλήθεια από πηλό, πριν όμως την ζωντανέψει, ο Δόλος έπλασε ένα δεύτερο ομοίωμα, που όμως του τέλειωσε ο πηλός και έτσι άφησε το έργο του χωρίς πόδια. Επιστρέφοντας ο Προμηθέας και βλέποντας τα δύο πανομοιότυπα καλλιτεχνήματα αποφάσισε να τα ζωντανέψει και τα δυο. Η Αλήθεια περπάτησε, το ομοίωμα του Δόλου όμως δεν μπόρεσε να κάνει ούτε ένα βήμα. Σύμφωνα με τον Φιλόστρατο η θεά Αλήθεια φορούσε λευκή εσθήτα και περιφέρονταν «λευκοχειμωνούσα» κοντά στο Αμφιαράειο.

Οι Ρωμαίοι αποκαλούσαν την Αλήθεια **Veritas**, θεωρώντας την κόρη του Κρόνου (Saturnus), ή του Χρόνου (Tempus). Επειδή η Αλήθεια εικονίζονταν πάντα χωρίς στολίδια και πλούσια ενδύματα έναντι των άλλων θεοτήτων, ο Οράτιος την αποκαλούσε "**nuda**" Veritas, δηλαδή «*γυμνή αλήθεια*». Από τότε καθιερώθηκε η ρητορική έκφραση «γυμνή αλήθεια», ή «αλήθεια γυμνή» που λέγεται μέχρι και σήμερα εκ του γεγονότος ότι δεν χρειάζεται στην απόδοσή της ιδιαίτερα καλολογικά στοιχεία ή προλόγους, εξ ου ακόμη και η έκφραση «ωμή αλήθεια». 

Τέλος στη αρχαία Αίγυπτο όπως αναφέρει ο Κλαύδιος Αιλιανός στις διηγήσεις του ο Αιγύπτιος Αρχιερέας, ως δείγμα δίκαιου ανθρώπου, όταν εκτελούσε καθήκοντα δικαστή, κρεμούσε από το λαιμό του ιδιαίτερο περίαπτο από ζαφείρι που έφερε το όνομα «*Αλήθεια*».

## Παραπομπές


## Εξωτερικοί σύνδεσμοι
* Παρουσίαση της Αλήθειας από το Theoi Project

## Πηγές
* "Εγκυκλοπαίδεια Πάπυρος Larousse Britannica" τομ. 6ος, σελ. 372.

Αληθεια
Αληθεια
Κατηγορία:Αρχαία Αίγυπτος
Φρούριο Μπάχλα

Το **Φρούριο Μπάχλα** (*Bahla Fort*, Αραβικά: قلعة بهلاء, Qal'at Bahla')  είναι ένα από τα τέσσερα ιστορικά φρούρια που βρίσκονται στους πρόποδες των υψιπέδων Ντζεμπέλ Ακχντάρ (*Djebel Akhdar*) στο Ομάν. Κτίστηκε κατά τη διάρκεια των 13ου και 14ου αιώνων, όταν η όαση Μπάχλα ευημερούσε υπό τον έλεγχο της φυλής Μπανού Νεμπχάν (*Banu Nebhan*). Τα ερειπωμένα πλίθινα τείχη και οι πύργοι του υψώνονταν περίπου 55 μέτρα (165 πόδια) από τα αμμολιθικά του θεμέλια. Πλησίον του στα νοτιοδυτικά βρίσκεται το Τέμενος της Παρασκευής (*Friday Mosque, masjid al-jumʿa, Αραβικά: مسجد الجمعة*) με το σκαλιστό Μιχράμπ του 14ου αιώνα. Το φρούριο δεν δέχθηκε καμία φροντίδα πριν το 1987, με αποτέλεσμα την οικτρή του κατάσταση, αφού τμήματα των τειχών κατέρρεαν κάθε χρόνο κατά την περίοδο των βροχών.

Το φρούριο ανακηρύχθηκε Μνημείο Παγκόσμιας Κληρονομιάς από την UNESCO το 1987 και το 1988 εντάχθηκε στη λίστα Μνημείων Παγκόσμιας Κληρονομιάς σε κίνδυνο. Οι εργασίες αποκατάστασης ξεκίνησαν τη δεκαετία του 1990 και κόστισε περίπου 9 εκατομμύρια δολάρια στην κυβέρνηση του Ομάν, από το 1993 έως το 1999. Παρέμεινε για πολλά χρόνια καλυμμένο με σκαλωσιές και κλειστό στους τουρίστες για πολλά χρόνια. Αφαιρέθηκε από τη λίστα μνημείων σε κίνδυνο το 2004.

Το φρούριο της Μπάχλα, μαζί με τα φρούρια στο Ιζκί (*Izki*) και Νιζβά (*Nizwa*) και το φρούριο στο Ρουστάκ (*Rustaq*) στα βόρεια, υπήρξαν κέντρα της αντίστασης των Χαριζιτών στην «κανονικοποιήση» του Χαλίφη Χαρούν αλ Ρασίντ. Η πόλη της Μπάχλα, περιλαμβανομένης της οάσεως, του Σουκ και του φοινικόδασους, είναι περικυκλωμένη από πλίθινα τείχη μήκους 12 χλμ. Η πόλη είναι γνωστή για την αγγειοπλαστική της.

## Εξωτερικοί σύνδεσμοι
* Το φρούριο Μπάχλα στην επίσημη ιστοσελίδα της UNESCO
* Φρούριο Μπάχλα - Ψηφιακή απεικόνιση 

Κατηγορία:Μνημεία Παγκόσμιας Κληρονομιάς
Κατηγορία:Μνημεία Παγκόσμιας Κληρονομιάς στο Ομάν
Νόστιμο Καστοριάς

Το **Νόστιμο** είναι ορεινός οικισμός του Δήμου Ορεστίδος της Περιφέρειας Δυτικής Μακεδονίας (Πρόγραμμα Καλλικράτης). Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στο Δήμο Άργους Ορεστικού. 
Μέχρι το 1927 ονομάζονταν Νιστήμιον, οπότε μετονομάστηκε αρχικά σε Κουφοξυλιά και στη συνέχεια σε Νόστιμο. και κατά την απογραφή του 2001 είχε 115 κατοίκους.

## Τοποθεσία
Βρίσκεται στο νότιο άκρο του νομού στα όρια με το νομό Κοζάνης σε υψόμετρο 920μ και απέχει 15 χλμ από το Άργος Ορεστικό και 27 χλμ από την Καστοριά.

## Χρονικό της εξερεύνησης
thumb|left|150px|Το Μουσείο απολιθωμάτων στο Νόστιμο Καστοριάς

Το 1935 κάτοικος της περιοχής, εξορύσσοντας λιγνίτη, διαπίστωσε την ύπαρξη απολιθωμένων κορμών και θαλάσσιων απολιθωμάτων. Εξήντα χρόνια μετά, ο καθηγητής Παλαιοντολογίας του Πανεπιστημίου Αθηνών Ευάγγελος Βελιτζέλος πραγματοποιεί την πρώτη επίσκεψη στην περιοχή και τον Ιούνιο 1997 ξεκινούν επίσημα οι ανασκαφές. Οι ερευνητές έφεραν στο φως το απολιθωμένο δάσος ηλικίας 27-23 εκατομμυρίων ετών. Ειδικοί επιστήμονες καταλήγουν σ΄αυτό το συμπέρασμα ύστερα από πολύχρονη επιστημονική τεκμηρίωση των ευρημάτων που ανάγονται στην Προανθρώπινη εποχή την πρώτη περίοδο του Καινοζωϊκού αιώνα όπως δόντια καρχαρία, μύδια, αστερίες, κοχύλια, σαλιγκάρια, τροπικά και υποτροπικά είδη βλάστησης σε άριστη απολίθωση.

## Φωτογραφίες


 Image:Macedonian Museums-14-Apolithomata Nostimo-65.jpg | Δόντι καρχαρία (Megalodonton)
 Image:Macedonian Museums-14-Apolithomata Nostimo-66.jpg | Όστρακο
 Image:Macedonian Museums-14-Apolithomata Nostimo-67.jpg | Απολιθωμένος κορμός
 

## Παραπομπές


## Εξωτερικοί σύνδεσμοι
*Μουσείο Παλαιοντολογίας και Παλαιοβοτανικής Νόστιμοὺ Καστοριάς
*Το απολιθωμένο δάσος του Νόστιμου Καστοριάς
*Μουσείο Απολιθωμένου Δάσους Νόστιμου-Καστοριάς

Κατηγορία:Χωριά της περιφερειακής ενότητας Καστοριάς
Κατηγορία:Δήμος Ορεστίδος
Χρηματιστηριακό δικαστήριο

Με την ονομασία **χρηματιστηριακό δικαστήριο** ονομαζόταν ελληνικό ειδικό δικαστήριο που εκδίκαζε μόνο χρηματιστηριακές διαφορές μεταξύ 1929 και 1964.

Στην Ελλάδα τη σύσταση τέτοιου δικαστηρίου προέβλεψε ο Νόμος 3632 του 1928 "*Περί Χρηματιστηρίου Αξιών*" και ειδικότερα με την υπογραφή του προεδρικού διατάγματος 15 / 15 Απριλίου 1929 "*Περί εκδικάσεως των χρηματιστηριακών διαφορών*", δια του οποίου δημιουργήθηκε ένα στην Αθήνα και ένα στον Πειραιά.

Τα Δικαστήρια αυτά ήταν εξειδικευμένα δικαστήρια που κατ΄ αποκλειστικότητα εκδίκαζαν οποιαδήποτε υπόθεση (διαφοράς) επί χρηματιστηριακής συναλλαγής που αναφύονταν μεταξύ χρηματιστών, ιδιωτών - μετόχων και μεσιτών. Τελικά τα δικαστήρια αυτό λειτούργησαν μέχρι τις 30 Σεπτεμβρίου του 1964 όταν και καταργήθηκαν με το άρθρο 7 του εισαγωγικού τότε νόμου του Κώδικα Πολιτικής Δικονομίας που τέθηκε σε ισχύ με τον Αναγκαστικό Νόμο 44 του 1967.

Από την παραπάνω ημερομηνία όλες οι χρηματιστηριακές διαφορές καθώς και όσες τότε εκκρεμούσαν υπάχθηκαν στη δικαστική αρμοδιότητα των πολιτικών δικαστηρίων.

Το 2000, οι χρηματιστές ζητούσαν από το κράτος την επανίδρυση χρηματιστηριακού δικαστηρίου.

Στο διεθνή χώρο υπάρχουν αντίστοιχα δικαστήρια, συνήθως δικαστήρια διαιτησίας για τα χρηματιστήρια, όπως για παράδειγμα το Χρηματιστηριακό Δικαστήριο Διαιτησίας του Χρηματιστηρίου της Πράγας και το αντίστοιχο για το χρηματιστήριο της Βιέννης.

## Αναφορές


Κατηγορία:Ελληνική οικονομία
Κατηγορία:Χρηματιστήρια
Χουνκιάρ μπεγιεντί

thumb|Ένα πιάτο Χουνκιάρ μπεγιεντί
**Χουνκιάρ μπεγιεντί** (τουρκ. *hünkâr beğendi*) ονομάζεται φαγητό της Τουρκικής κουζίνας, το οποίο γίνεται με αρνίσιο ή μοσχαρίσιο κρέας και πουρέ από μελιτζάνες. Το όνομα του φαγητού στην τουρκική γλώσσα σημαίνει *"όπως ο Σουλτάνος"* ή *"όπως αρέσει στο Σουλτάνο"*, υποδηλώνοντας τη νοστιμιά.

## Συνταγή
Το κρέας ψήνεται στο γκριλ ή γίνεται κοκκινιστό στην κατσαρόλα. Κόβεται σε κύβους και προστίθενται κρεμμύδι, σκόρδο, πιπεριές, προαιρετικά ντομάτα και διάφορα μπαχαρικά (ρίγανη, θυμάρι, τριμμένο κόλιαντρο, φύλλα δάφνης, πάπρικα, πιπέρι, κανέλα, μπαχάρι).

Ο πουρές μελιτζάνας γίνεται με τηγανητές ή ψητές μελιτζάνες και βούτυρο. Στη συνέχεια αποκτά άσπρο χρώμα είτε με την προσθήκη γάλακτος ή κρέμας γάλακτος είτε με την προσθήκη σάλτσας μπεσαμέλ. Ο πουρές αρωματίζεται με τριμμένο μοσχοκάρυδο και πιπέρι.

Είναι πιάτο που τρώγεται ζεστό. Το κρέας σερβίρεται στο κέντρο ενός στρώματος από πουρέ μελιτζάνας.

## Πηγές

Κατηγορία:Πολίτικη κουζίνα
Κατηγορία:Τουρκική κουζίνα
Κατηγορία:Τρόφιμα καπνιστά
Κατηγορία:Τρόφιμα με βάση τη μελιτζάνα
Τζεμπέλ Μπαρκάλ

Το **Τζεμπέλ Μπαρκάλ** ή **Γκέμπελ Μπαρκάλ** (Αραβικά: جبل بركل) είναι ένα μικρό βουνό 400 χλμ περίπου βόρεια του Χαρτούμ, στην πόλη Καρίμα, στην Βόρεια Επαρχία του Σουδάν, σε μία μεγάλη καμπή του ποταμού Νείλου, στην περιοχή Νουβία.

## Περιγραφή

Το 2003 το βουνό, μαζί με την ιστορική πόλη Νάπατα η οποία βρίσκεται στους πρόποδές του, ανακηρύχθηκαν Μνημεία Παγκόσμιας Κληρονομιάς από την UNESCO.

Περί το 1450 π.Χ., ο Αιγύπτιος Φαραώ Τούθμωσις ο 3ος επέκτεινε την αυτοκρατορία του σε αυτή την περιοχή και το Τζεμπέλ Μπαρκάλ αποτέλεσε το νοτιότερο όριό της. Εκεί εκστράτευσε κοντά στην πόλη Ναπάτα η οποία, 300 χρόνια αργότερα, αποτέλεσε την πρωτεύουσα του ανεξάρτητου Βασιλείου του Κους. Ο βασιλιάς Πιανκί της 25ης Νουβιακής Δυναστείας αργότερα επέκτεινε τον Ναό του Νέου Βασιλείου του Άμμωνα της πόλης και ανέγειρε Εικοσαετή Νικηφόρα Στήλη (*Year 20 Victory stela*) του μέσα στο ναό.

Τα ερείπια γύρω από το Τζεμπέλ Μπαρκάλ περιλαμβάνουν τουλάχιστον 13 ναούς και 3 παλάτια, τα οποία αναφέρονται για πρώτη φορά από Ευρωπαίους εξερευνητές κατά τη δεκαετία του 1820. Το 1862 πέντε επιγραφές της Τρίτης μεταβατικής περιόδου ανακτήθηκαν από έναν Αιγύπτιο αξιωματικό και μεταφέρθηκαν στο Μουσείο του Καΐρου, όμως μόλις το 1916 άρχισαν επιστημονικές αρχαιολογικές ανασκαφές, με μία συνδυασμένη αποστολή του πανεπιστημίου Χάρβαρντ και του Μουσείου Καλών Τεχνών της Βοστώνης, υπό την καθοδήγηση του Τζορτζ Ράισνερ. Από τη δεκαετία του 1970 οι ανασκαφές συνεχίστηκαν από μία ομάδα του Πανεπιστημίου Σαπιέντσα της Ρώμης, υπό την καθοδήγηση του Σέρτζιο Ντοναντόνι, στην οποία προστέθηκε μία ακόμα ομάδα από το μουσείο της Βοστώνης τη δεκαετία του 1980, υπό την καθοδήγηση του Τίμοθι Κένταλ ). Οι μεγαλύτεροι ναοί, όπως αυτός του Άμμωνα, ακόμα και σήμερα θεωρούνται ιεροί από τον ντόπιο πληθυσμό.

Το βουνό έχει ύψος 98 μέτρα, έχει επίπεδη κορυφή και χρησιμοποιούνταν ως σημείο αναφοράς από τους εμπόρους στη σημαντική διαδρομή ανάμεσα στην Κεντρική Αφρική, την Αραβία και την Αίγυπτο, ως το σημείο όπου ο Νείλος ήταν ευκολότερος να διασχιστεί.

Το Τζεμπέλ Μπαρκάλ χρησιμοποιήθηκε ως βασιλικό νεκροταφείο του βασιλείου της Μερόης. Οι νεώτερες ταφές χρονολογούνται στον 3ο αιώνα π.Χ.

## Φωτογραφίες

 Αρχείο:Jebel_barkal_sunset.jpg|Νουβικές πυραμίδες κοντά στο Τζεμπέλ Μπαρκάλ
 Αρχείο:Barkal pyramids south.jpg|Πυραμίδες της νότιας ομάδας
 Αρχείο:Jebel barkal rock.jpg|Οι τελευταίες όρθιες κολώνες του ναού του Αμούν, στους πρόποδες του Τζεμπέλ Μπαρκάλ


## Παραπομπές


## Δείτε επίσης
* Νουβικές πυραμίδες

## Εξωτερικοί σύνδεσμοι

* LearningSites.com - Τζεμπέλ Μπαρκάλ
* UNESCO World Heritage Centre - Το Όρος Γκεμπέλ Μπαρκάλ και οι Αρχαιολογικοί Χώροι της Επαρχίας Ναπατάνa στην επίσημη ιστοσελίδα της UNESCO 
* Η Νικηφόρα Στήλη του Πιγιέ

Κατηγορία:Μνημεία Παγκόσμιας Κληρονομιάς
Κατηγορία:Νουβία
Κατηγορία:Βουνά του Σουδάν
Προτεσταντική Εκκλησία της Αλγερίας

Η **Προτεσταντική Εκκλησία της Αλγερίας** είναι μια Χριστιανική εκκλησία που δημιουργήθηκε το 1972 από την ένωση πολλών μικρότερων Προτεσταντικών δογμάτων στην Αλγερία. Έχει περίπου 100.000 με 150.000 μέλη σε 40 με 50 ενορίες, οι οποίες βρίσκονται κυρίως στη βόρεια παράκτια περιοχή της χώρας. Είναι Αναμορφωμένη εκκλησία, και συνδέεται με την Παγκόσμια Κοινωνία Αναμορφωμένων Εκκλησιών. Επίσης είναι μέλος του Συμβουλίου Εκκλησιών της Μέσης Ανατολής.

## Υποσημειώσεις


## Εξωτερικοί σύνδεσμοι
*Η επίσημη σελίδα της Προτεσταντικής Εκκλησίας της Αλγερίας 

Κατηγορία:Χριστιανισμός στην Αλγερία
Κατηγορία:Προτεσταντικές εκκλησίες
Επισκοπικό Ιωαννίνων

Το **Επισκοπικό**  είναι χωριό του νομού Ιωαννίνων σε υψόμετρο 560 μέτρων. Βρίσκεται στο νότιο άκρο του λεκανοπεδίου Ιωαννίνων και 14 χιλιόμετρα από την πόλη των Ιωαννίνων. 
Είναι δημοτικό διαμέρισμα του Δήμου Δωδώνης. Με την παλαιότερη διοικητική διαίρεση ανήκε στον δήμο Αγίου Δημητρίου.

## Ιστορικά στοιχεία
Το χωριό, ως **Μπάρτζι** αναφέρεται από τον Άγγλο περιηγητή William Martin Leake, ο οποίος ταξιδεύοντας από την Άρτα στα Γιάννενα στα 1805 και αφού πέρασε από τα χάνια Πέντε Πηγαδίων και Αγίου Δημητρίου λέει: *“.....το Μπαρτζι (Bartzi) που βρισκεται αριστερά στην πλευρά των λόφων”*. Στις αρχές του Οκτώβρη του 1912, κάηκε από Τουρκαλβανούς όπως και άλλα χωριά της περιοχής.

## Ονομασία - Διοικητικά
Το 1928 μετονομάστηκε σε **Επισκοπείον** και στη συνέχεια σε Επισκοπικό, επειδή στην περιοχή (μεταξύ καταβόθρας και χωριού) υπήρχε στο παρελθόν η έδρα Επισκοπής.
Μέχρι το 1930 λειτουργούσε ως οικισμός της κοινότητας Μανολιάσας. Την 14-2-1930 αποσπάστηκε από την Μανολιάσα και καθίσταται αυτόνομη πλέον ως κοινότητα με έδρα το Επισκοπικό, όπου προσαρτάται και ο οικισμός Αμπελιά ο οποίος εν τω μεταξύ αποσπάστηκε από την Κοσμηρά. (Αριθμός ΦΕΚ 47 -142-1930)
Την 20-9-1947 αποδεσμεύεται ο οικισμός Αμπελιά, ενώ το Επισκοπικό εξακολουθεί να λειτουργεί μόνο του ως κοινότητα. (Αριθμός ΦΕΚ 203 Α 20-9-1947).

Από το 1999 λειτουργεί ως δημοτικό Διαμέρισμα του Δήμου Αγίου Δημητρίου, στο πλαίσιο του προγράμματος “Ι. Καποδίστριας” ( Νόμος 2539/1997, ΦΕΚ 244Α/4-12-97)

Από 1-1-2011 στο πλαίσιο του προγράμματος “Καλλικράτης” (Ν 3852/2010) (ΦΕΚ Α' 87/07-06-2010) ανήκει στο Δήμο Δωδώνης με έδρα την Αγ. Κυριακή.

## Πηγές
* Πρόγραμμα Καλλικράτης - ΦΕΚ Α87 της 07/06/2010
* Travels in Northen Greece-William Martin Leake

## Εξωτερικοί σύνδεσμοι
* Η ιστοσελίδα του Επισκοπικού 

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Χριστιανικές Μεταρρυθμισμένες Εκκλησίες της Αυστραλίας

Οι **Χριστιανικές Μεταρρυθμισμένες Εκκλησίες της Αυστραλίας** ή **Χριστιανικές Αναμορφωμένες Εκκλησίες της Αυστραλίας** είναι Χριστιανικό εκκλησιαστικό δόγμα στην Αυστραλία που ανήκει στην Αναμορφωμένη και Πρεσβυτεριανή παράδοση. Έχει περίπου 9,500 μέλη σε περισσότερες από 50 εκκλησίες, και συνδέεται με την Παγκόσμια Κοινωνία Αναμορφωμένων Εκκλησιών.
## Υποσημειώσεις

## Εξωτερικοί σύνδεσμοι
*Η επίσημη σελίδα των Χριστιανικών Μεταρρυθμισμένων Εκκλησιών της Αυστραλίας

Κατηγορία:Χριστιανισμός στην Αυστραλία
Κατηγορία:Προτεσταντικές εκκλησίες
Money Drop

Το ***Money Drop*** είναι τηλεπαιχνίδι που προβλήθηκε αρχικά από τον τηλεοπτικό σταθμό Mega Channel από το 2010 έως το 2012 και  από το Star Channel τη σεζόν 2017-2018. Βασίζεται στο βρετανικό ***The Million Pound Drop Live***.Το τηλεπαιχνίδι τόσο στο Mega όσο και στο Star προβαλλόταν στην prime-time ζώνη. Έως τις 11 Δεκεμβρίου 2010 μεταδιδόταν ζωντανά με τον τίτλο **Money Drop Live**, ενώ από τις 18 Δεκεμβρίου 2010 η ζωντανή μετάδοση καταργήθηκε και μεταδιδόταν πλέον μαγνητοσκοπημένο,ενώ ο τίτλος άλλαξε σε **Money Drop.**  Επεστρέψε στην  τηλεόραση τον Οκτώβριο του 2024,στον τηλεοπτικό σταθμό Alpha, με παρουσιαστή τον Φάνη Μουρατίδη.

Στο παιχνίδι δύο παίκτες ξεκινούν με ένα μεγάλο ποσό (300.000 ευρώ στην τελευταία εκδοχή) που μπορούν να κερδίσουν αν απαντήσουν σωστά σε οκτώ ερωτήσεις. Σε κάθε ερώτηση στοιχηματίζουν ένα μέρος του ποσού. Αν απαντήσουν λάθος, χάνουν το ποσό.

## Σύνοψη σεζόν

## Η εκπομπή σε άλλες χώρες

## Εξωτερικοί σύνδεσμοι
* Το website της εκπομπής 

Κατηγορία:Ελληνικά τηλεπαιχνίδια
Πρεσβυτεριανή Εκκλησία του Πακιστάν

Η **Πρεσβυτεριανή Εκκλησία του Πακιστάν** είναι ένα μεγάλο Προτεσταντικό δόγμα του Πακιστάν. Η Εκκλησία του Πακιστάν είναι το άλλο μεγάλο Χριστιανικό δόγμα. Ανήκει στην Αναμορφωμένη και Πρεσβυτεριανή παράδοση, ενώ συστάθηκε το 1993. Έχει περίπου 400,000 μέλη, και συνδέεται με την Παγκόσμια Κοινωνία Αναμορφωμένων Εκκλησιών και το Παγκόσμιο Συμβούλιο των Εκκλησιών. Διατηρεί εκπαιδευτικό πρόγραμμα με σχολεία.

## Υποσημειώσεις

## Εξωτερικοί σύνδεσμοι
*Η επίσημη σελίδα της Πρεσβυτεριανής Εκκλησίας του Πακιστάν

Κατηγορία:Θρησκεία στο Πακιστάν
Κατηγορία:Προτεσταντικές εκκλησίες
Κυβερνητικό Συμβούλιο Εξωτερικών και Άμυνας

Το **Κυβερνητικό Συμβούλιο Εξωτερικών και Άμυνας** (**ΚΥ.Σ.Ε.Α.**) ήταν το ανώτατο όργανο λήψης αποφάσεων σε θέματα εξωτερικής πολιτικής και εθνικής άμυνας στην Ελλάδα. Ιδρύθηκε το 1986 από τον Ανδρέα Παπανδρέου και λειτούργησε μέχρι το 2019. Το ΚΥΣΕΑ ήταν υπεύθυνο, μεταξύ άλλων, για την επιλογή των Αρχηγών των τεσσάρων Γενικών Επιτελείων των Ενόπλων Δυνάμεων (ΓΕΕΘΑ, ΓΕΣ, ΓΕΝ, ΓΕΑ) και για την επιλογή των Αρχηγών των Σωμάτων Ασφαλείας. Πρόεδρος του ΚΥΣΕΑ ήταν ο Πρωθυπουργός. Διάδοχο όργανο είναι το Κυβερνητικό Συμβούλιο Εθνικής Ασφάλειας.

## Ιστορία
Στον τομέα της εθνικής άμυνας, είχαν λειτουργήσει και παλαιότερα διάφορα παρόμοια σχήματα όπως το ΑΣΕΑ (Ανώτατο Συμβούλιο Εθνικής Άμυνας) στις μέρες του Ευάγγελου Αβέρωφ. Ο Ανδρέας Παπανδρέου μετά το 1981 εισήγαγε ένα νέο, περισσότερο προσωπικό και «προεδρικό» τρόπο λήψης αποφάσεων. Η δημιουργία του ΚΥΣΕΑ ως ανώτατης αρχής για θέματα εθνικής άμυνας και εξωτερικής πολιτικής ήταν παρόμοια με τη δημιουργία του ΑΣΟΠ (Ανώτατο Συμβούλιο Οικονομικής Πολιτικής) για οικονομικά θέματα. Ο Ανδρέας Παπανδρέου προτιμούσε ένα σχετικά «κλειστό» ΚΥΣΕΑ στο οποίο συμμετείχαν λίγοι υπουργοί και υπηρεσιακοί παράγοντες, αλλά οι διάδοχοί του αύξησαν τον αριθμό των μελών του.

Η σύνθεση του ΚΥΣΕΑ μεταβαλλόταν από τον εκάστοτε Πρωθυπουργό.

## Πρόταση για μετατροπή σε Συμβούλιο Εθνικής Ασφάλειας
Πολιτικοί επιστήμονες και αναλυτές τα τελευταία χρόνια πρότειναν τη μετατροπή του ΚΥΣΕΑ σε συμβούλιο εθνικής ασφάλειας, όπως αυτό των ΗΠΑ. Ωστόσο, εκφράστηκε και η άποψη διατήρησης του ΚΥΣΕΑ όπως είναι, καθώς υπάρχει ο φόβος ένα συμβούλιο εθνικής ασφάλειας να μετατραπεί σε χώρο «βολέματος» αποστράτων αξιωματικών και συνταξιούχων διπλωματών προσκείμενων στην εκάστοτε κυβέρνηση.  Το διάδοχο ΚΣ Εθνικής Ασφαλείας διατηρεί την ίδια δομή με τον προκάτοχό του.

## Σύνθεση
Στο Κυβερνητικό Συμβούλιο Εθνικής Ασφαλείας μετείχαν ως μέλη:
* Πρόεδρος: ο Πρωθυπουργός

και ως μέλη:
* ο Υπουργός Εξωτερικών, 
* ο Υπουργός Εθνικής Άμυνας,
* ο Υπουργός Προστασίας του Πολίτη, 
* ο Υπουργός Μετανάστευσης και Ασύλου,
* ο Υπουργός Ναυτιλίας και Νησιωτικής Πολιτικής,
* ο Υπουργός Κλιματικής Κρίσης και Πολιτικής Προστασίας και
* ο Αρχηγός του Γενικού Επιτελείου Εθνικής Άμυνας.

## Παραπομπές


## Εξωτερικοί σύνδεσμοι
* 

Κατηγορία:Ελληνική Κυβέρνηση
Κατηγορία:Διεθνείς σχέσεις της Ελλάδας
Κατηγορία:Ελληνικές Ένοπλες Δυνάμεις
Σωτήριος Σολιώτης

Ο **Σωτήριος Σολιώτης** (1894 – 2 Σεπτεμβρίου 1961) ήταν Έλληνας νομικός.

## Βιογραφία
Γεννήθηκε στην Πάτρα και ήταν δισέγγονος του Νικολάου Σολιώτη, αγωνιστή του 1821. Από την πλευρά του πατέρα του καταγόταν από παλιά οικογένεια, η οποία ανέδειξε πολιτικούς και στρατιωτικούς. Σπούδασε νομικά στη νομική σχολή του Πανεπιστημίου Αθηνών και πραγματοποίησε μεταπτυχιακές σπουδές στο Παρίσι. Ακολούθησε καριέρα δικαστικού διοριζόμενος το 1929 στη θέση του παρέδρου στο Συμβούλιο της Επικρατείας. Την περίοδο 1949 - 1951 διετέλεσε διοικητής του Α΄ τμήματος του ΣτΕ ενώ στη συνέχεια, το 1951, διορίστηκε πρόεδρος του Συμβουλίου της Επικρατείας, θέση στην οποία παρέμεινε μέχρι το θάνατό του, το 1961.

Στην κυβέρνηση Πέτρου Βούλγαρη διετέλεσε υπουργός δικαιοσύνης (11 Απριλίου – 11 Αυγούστου 1945). Με δωρεά του στο κράτος λειτουργεί το ομώνυμο κληροδότημα για την συντήρηση του κτιρίου του Συμβουλίου της Επικρατείας.

Απεβίωσε στην Αθήνα και κηδεύθηκε στις 4 Σεπτεμβρίου 1961.

## Πηγές


Κατηγορία:Έλληνες δικαστικοί
Κατηγορία:Έλληνες υπουργοί Δικαιοσύνης
Κατηγορία:Διοικητές του ΙΚΑ
Κατηγορία:Πρόεδροι του Συμβουλίου της Επικρατείας
Στάμος Παπαφράγκος

Ο **Στάμος Παπαφράγκος** (1872 - 27 Νοεμβρίου 1942) ήταν Έλληνας νομικός.

## Βιογραφικά στοιχεία

Γεννήθηκε στην Αθήνα και ήταν γιος του Αθανασίου Παπαφράγκου, δικαστικού και γενικού γραμματέα του Υπουργείου Δικαιοσύνης. Από την πλευρά του πατέρα του καταγόταν από οικογένεια αγωνιστών του Μεσολογγίου. Σπούδασε νομικά και έγινε διδάκτωρ του Πανεπιστημίου Αθηνών. Αρχικά ιδιώτευσε ως δικηγόρος και στη συνέχεια ακολούθησε το επάγγελμα του δικαστικού διοριζόμενος το 1929 αντιπρόεδρος του Συμβουλίου της Επικρατείας. Την περίοδο 1929 - 1935 διετέλεσε πρόεδρος του Β΄ τμήματος του ΣτΕ και το 1935 διορίστηκε πρόεδρος του Συμβουλίου της Επικρατείας, θέση στην οποία παρέμεινε μέχρι και το 1941, οπότε και ύστερα από πιέσεις του τότε Αρχιεπισκόπου Δαμασκηνού αντικαταστάθηκε. Συγκεκριμένα υποστηρίζεται ότι ο Δαμασκηνός εκδικήθηκε τον πρόεδρο και τον εισηγητή του Συμβουλίου της Επικρατείας, για την προ τριετίας δικαστική ακύρωση της εκλογής του ως αρχιεπισκόπου. Το 1935 εξελέγη πρόεδρος της επιτροπής για τη σύνταξη σχεδίου νέου Συντάγματος, η οποία έμεινε γνωστή ως επιτροπή Παπαφράγκου.

Είχε σημαντικό συγγραφικό έργο ενώ διετέλεσε μέλος της συντακτικής και αναθεωρητικής επιτροπής του Αστικού Κώδικα. Υπήρξε νομικός σύμβουλος της Κρητικής Πολιτείας την περίοδο 1903 - 1905, πρόεδρος του Δικηγορικού Συλλόγου Αθηνών (1926 - 1929), πρόεδρος του διοικητικού συμβουλίου της Ιστορικής και Εθνολογικής Εταιρείας της Ελλάδος (1924 - 1942), γενικός γραμματέας του Φιλολογικού Συλλόγου "Παρνασσός" κ.α.

Απεβίωσε από καρδιακή προσβολή το 1942.

## Πηγές


Κατηγορία:Έλληνες δικαστικοί
Κατηγορία:Πρόεδροι του Συμβουλίου της Επικρατείας
Οικογένεια Παλαμά

Η **οικογένεια Παλαμά** είναι παλιά οικογένεια του Μεσολογγίου, η οποία ανέδειξε σημαντικούς ανθρώπους των γραμμάτων.

## Μέλη

*Παναγιώτης Παλαμάς, γενάρχης των Παλαμάδων του Μεσολογγίου και δάσκαλος του γένους

** Αλεξάνδρα Παλαμά, σύζυγος Χρήστου Καψάλη και κόρη του Παναγιώτη
*** Απόστολος Καψάλης, σύζυγος Τσάλα και γιος της Αλεξάνδρας
****Χρήστος Καψάλης, πρόεδρος του Αρείου Πάγου και γιος του Απόστολου
***** Δημήτριος Καψάλης, πρεσβευτής, σύζυγος Μαρίας Θρασύβουλου Μάνου και γιος του Χρήστου
**** Παναγιώτης Καψάλης, δήμαρχος Μεσολογγίου, βουλευτής και γιος του Απόστολου
**Ευστάθιος Παλαμάς, δάσκαλος και γιος του Παναγιώτη
**Γρηγόριος Παλαμάς, δάσκαλος και γιος του Παναγιώτη
**Ιωάννης Παλαμάς, δάσκαλος και γιος του Παναγιώτη
***Δημήτριος Παλαμάς, δάσκαλος και γιος του Ιωάννη
****Ιωάννης Παλαμάς, δάσκαλος και γιος του Δημητρίου
****Μιχαήλ Παλαμάς, δικαστής και γιος του Δημητρίου
*****Χρήστος Παλαμάς, δικηγόρος, νομάρχης και γιος του Μιχαήλ
****** Αγγελική Παλαμά, σύζυγος Ξανθόπουλου και κόρη του Χρήστου
******* Χρήστος Ξανθόπουλος - Παλαμάς, πρέσβης, υπουργός και γιος της Αγγελικής
*****Νικόλαος Παλαμάς, πολιτικός μηχανικός και γιος του Μιχαήλ
*****Κωστής Παλαμάς, ποιητής και γιος του Μιχαήλ
******Λέανδρος Παλαμάς, ποιητής και γιος του Κωστή
****** Άλκης Παλαμάς, γιος του Κωστή
****** Ναυσικά Παλαμά, κόρη του Κωστή

## Πηγές

* Χρήστος Ευαγγελάτος, *Ιστορία του Μεσολογγίου*, εκδόσεις Γκοβοστή, Αθήνα 2007

*
Στρατιωτικά δικαστήρια (Ελλάδα)

**Στρατιωτικά δικαστήρια** χαρακτηρίζονται εκείνα που απονέμουν την ποινική δικαιοσύνη στις Ένοπλες Δυνάμεις και το Λιμενικό Σώμα-Ελληνική Ακτοφυλακή. Πρόκειται για ειδικά ποινικά δικαστήρια, στη δικαιοδοσία των οποίων υπάγονται μόνο όσοι ανήκουν στις Ένοπλες Δυνάμεις και το Λιμενικό Σώμα-Ελληνική Ακτοφυλακή κατά το χρόνο τέλεσης της πράξης, καθώς και οι αιχμάλωτοι πολέμου, για όλα καταρχήν τα εγκλήματα που διαπράττουν και όχι μόνο για όσα προβλέπονται από το Στρατιωτικό Ποινικό Κώδικα. Στρατιωτικός θεωρείται και όποιος καλείται νόμιμα να καταταγεί από τη λήξη της προθεσμίας προς κατάταξη, μόνο όμως όσον αφορά το έγκλημα της ανυποταξίας.

Περί των στρατιωτικών δικαστηρίων (αρμοδιότητες, συγκρότηση κ.λπ.) κάνει ιδιαίτερη μνεία το ισχύον Σύνταγμα της Ελλάδας, όπως και το προηγούμενο του 1952, όπου στο άρθρο 96 και συγκεκριμένα στη παρ. 4 ορίζει ότι:
:"Ειδικοί νόμοι ορίζουν: α. Τα σχετικά με τα στρατοδικεία, ναυτοδικεία και αεροδικεία, στην αρμοδιότητα των οποίων δεν μπορεί να υπαχθούν ιδιώτες".
Στην επόμενη παράγραφο 5 του ιδίου άρθρου του Συντάγματος ορίζεται ακόμη ότι:
:"Τα δικαστήρια του στοιχείου α΄ της προηγούμενης παραγράφου συγκροτούνται κατά πλειοψηφία από μέλη του δικαστικού σώματος των Ενόπλων Δυνάμεων, που περιβάλλονται με τις εγγυήσεις λειτουργικής και προσωπικής ανεξαρτησίας του άρθρου 87 παρ. 1 του Συντάγματος. Για τις συνεδριάσεις και αποφάσεις των δικαστηρίων αυτών εφαρμόζονται οι διατάξεις των παραγράφων 2 έως 4 του άρθρου 93. Τα σχετικά με την εφαρμογή των διατάξεων της παραγράφου αυτής, καθώς και ο χρόνος που θα αρχίσει η ισχύς τους, ορίζονται με νόμο".

Ο νόμος αυτός (Ν. 2287/1995 "Κύρωση του Στρατιωτικού Ποινικού Κώδικα", ΦΕΚ Α΄ 20/1.2.1995) εκδόθηκε και τέθηκε σε ισχύ το 1995 με καθυστέρηση 20 ετών. Το ίδιο έτος εκδόθηκε και ο νόμος περί **Δικαστικού Σώματος Ενόπλων Δυνάμεων** (Ν. 2304/1995 "Κύρωση του Κώδικα Δικαστικού Σώματος Ενόπλων Δυνάμεων", ΦΕΚ Α΄ 83/11.5.1995).
Σημειώνεται ότι την περίοδο των 20 ετών μέχρι να εκδοθεί ο προβλεπόμενος νόμος ίσχυε ο Στρατιωτικός Ποινικός Κώδικας του 1941 (Α.Ν. 2803/1941), που προέβλεπε περί των Στρατιωτικών δικαστηρίων όπως είχαν, προτού τεθεί σε ισχύ το Σύνταγμα του 1975.

Σύμφωνα με την παραπάνω σχετική νομοθεσία, τα στρατιωτικά δικαστήρια στην Ελλάδα διακρίνονται κατά Κλάδο, με ένα κοινό κατ΄ αντικείμενο, τα οποία είναι:
* Τα Στρατοδικεία για το Στρατό Ξηράς (και τη Χωροφυλακή έως το 1984)
* Τα Ναυτοδικεία για το Πολεμικό Ναυτικό και το Λιμενικό Σώμα-Ελληνική Ακτοφυλακή
* Τα Αεροδικεία για την Πολεμική Αεροπορία
* Το Αναθεωρητικό Δικαστήριο και για τους τρεις Κλάδους

Κατηγορία:Δικαστικές αρχές
Χρήστος Καψάλης (νομικός)

Ο **Χρήστος Καψάλης** (1851 - 1921) ήταν Έλληνας νομικός.

Γεννήθηκε στο Μεσολόγγι και ήταν γιος του Αποστόλη Καψάλη. Καταγόταν από παλιά οικογένεια του Μεσολογγίου και ήταν εγγονός του ήρωα της επαναστάσεως, Χρήστου Καψάλη, δισέγγονος του Παναγιώτη Παλαμά καθώς και μακρινός ξάδελφος του Κωστή Παλαμά. Σπούδασε νομικά στο Πανεπιστήμιο Αθηνών και αρχικά ιδιώτευσε ως δικηγόρος. Το 1882 διορίστηκε αντιεισαγγελέας, το 1903 αρεοπαγίτης και το 1911 πρόεδρος του Αρείου Πάγου, θέση στην οποία παρέμεινε μέχρι και τον θάνατό του, το 1921. Κατά την διάρκεια του Εθνικού Διχασμού αρνήθηκε πρόταση του Σπυρίδωνος Λάμπρου να αναλάβει υπουργείο στην κυβέρνηση του τελευταίου.

Απεβίωσε στην Αθήνα. Ήταν παντρεμένος και γιος του ήταν ο Δημήτρης Καψάλης, διπλωμάτης, ο οποίος διετέλεσε πρέσβης στη Ρώμη.

## Πηγές
* Χρήστος Ευαγγελάτος, *Ιστορία του Μεσολογγίου*, εκδόσεις Γκοβόστη, Αθήνα 2007

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Πρόεδροι του Αρείου Πάγου
Κατηγορία:Έλληνες δικαστικοί
Αντώνιος Ζηλήμων

Ο **Αντώνιος Ζηλήμων** (1868 - 1944) ήταν Έλληνας νομικός.

Γεννήθηκε στη Σίφνο. Σπούδασε νομικά και αρχικά άσκησε τη δικηγορία. Έπειτα ακολούθησε καριέρα δικαστικού και το 1906 έγινε πρόεδρος πρωτοδικών, το 1907 εφετών, το 1911 αρεοπαγίτης και το 1922 πρόεδρος του Αρείου Πάγου, θέση στην οποία παρέμεινε μέχρι το 1933, οπότε του δόθηκε τιμητικά ο τίτλος του επίτιμου προέδρου. Υπήρξε επίσης επίτιμος διδάκτορας των πανεπιστημίων Αθηνών και Θεσσαλονίκης.

Λόγω της άρνησής του να συνεργαστεί με τους Γερμανούς περιορίστηκε στη Σίφνο, όπου και απεβίωσε το 1944.

## Αντώνιος Ζηλήμων και Ελευθέριος Βενιζέλος
Ενδεικτικό του χαρακτήρα και της ακεραιότητας του Αντωνίου Ζηλήμονος είναι το ακόλουθο περιστατικό: 

Όταν ο Ελευθέριος Βενιζέλος έγινε εκ νέου Πρωθυπουργός το 1928, ζήτησε να συναντήσει τον Αντώνιο Ζηλήμονα, που τότε ήταν Πρόεδρος του Αρείου Πάγου. Ο Αντώνιος Ζηλήμων, που ήταν και προσωπικός φίλος του Έλληνα Πρωθυπουργού, απάντησε, με τη σοβαρότητα, το κύρος, αλλά και τη φυσική ευγένεια που τον διέκρινε: "*Πείτε παρακαλώ στον κύριο Πρωθυπουργό, ότι ο Πρόεδρος του Αρείου Πάγου από της ογδόης πρωινής μέχρι της τρίτης απογευματινής, βρίσκεται στο γραφείο του εργαζόμενος. Θα θεωρήσει μεγάλη τιμή του, αν ο Πρωθυπουργός τον επισκεφθεί"*   *.*

## Παραπομπές


## Εξωτερικοί σύνδεσμοι
*Αντώνιος Ζηλήμων στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες νομικοί
Κατηγορία:Έλληνες δικαστικοί
Fly Me to the Moon

Το «**Fly Me to the Moon**» είναι ένα δημοφιλές τραγούδι που γράφτηκε από τον Μπαρτ Χάουαρντ το 1954. Ο αρχικός του τίτλος ήταν «**In Other Words**», και πρωτοερμηνεύθηκε από τη Φελίσια Σάντερς σε καμπαρέ.

Το τραγούδι έγινε γνωστό ως «Fly Me to the Moon» από τον πρώτο στίχο του, και μετά από λίγα χρόνια οι παραγωγοί άλλαξαν τον τίτλο του επίσημα.

Κατηγορία:Τραγούδια του 1954
Κατηγορία:Singles του 1962
Κατηγορία:Τραγούδια του Φρανκ Σινάτρα
Μαξ φον Μπάρφελντ

Ο **Μαξ φον Μπάρφελντ** (γερμανικά: *Max Ferdinand Bahrfeldt*, 1856 - 1936) υπήρξε Γερμανός στρατηγός του πεζικού, λαογράφος και διεθνούς κύρους νομισματολόγος. Γεννήθηκε στις 6 Φεβρουαρίου 1856 στο Βιλλμίνε (*Willmine*) στην Ούκερμαρκ (*Uckermark*). Η καταγωγή του ήταν από το Πρέντσλαου (*Prenzlau*). Το 1913 απόκτησε τον ευγενή τίτλο φον, ενώ ως στρατιωτικός είχε βαθμό αντιστράτηγου (*Generalleutnant*). Ήταν διοικητής της 37ης Μεραρχίας του γερμανικού αυτοκρατορικού στρατού. Στην θέση αυτή πήρε μέρος στις μάχες του Δυτικού Μετώπου στον Α' Παγκόσμιο Πόλεμο. Από νεαρή ηλικία ασχολήθηκε με τη νομισματική. Εξειδικεύτηκε στα νομίσματα της Ρωμαϊκής Δημοκρατίας και σε αυτά της γερμανικής Κάτω Σαξωνίας. Δημοσίευσε αρκετές εργασίες και τακτικά περιοδικά στον τομέα αυτό. Αναγορεύτηκε το 1911 επίτιμος διδάκτωρ της φιλοσοφικής σχολής του Πανεπιστημίου του Γκίσεν. Το 1921 άρχισε να διδάσκει νομισματική στο Πανεπιστήμιο «Μάρτιν Λούτερ» του Χάλλε-Βίττενμπεργκ. Ασχολήθηκε επίσης με την λαογραφία και διενέργησε αρχαιολογικές ανασκαφές. Απεβίωσε στις 11 Απριλίου 1936 στην Χάλλε παρά τον Σάαλε (*Halle an der Saale*).

## Παραπομπές


## Βιβλιογραφία
* *Gothaisches Genealogisches Taschenbuch der Adeligen Häuser*, Teil B 1941, Seite 18, Verlag Justus Perthes, Gotha 1941.
* Jürgen Bohmbach: *Stader Stadtlexikon*. Stade 1994

## Εξωτερικοί σύνδεσμοι
* Βιογραφία με πορτραίτο
* Βιβλιογραφία
* Literaturliste im Online-Katalog, Δημοτική βιβλιοθήκη του Βερολίνου

Κατηγορία:Γερμανοί στρατιωτικοί
Κατηγορία:Γερμανοί αρχαιολόγοι
Κατηγορία:Γερμανοί πανεπιστημιακοί
Κατηγορία:Νομισματολόγοι
Κατηγορία:Γερμανοί λαογράφοι
Άντολφ Φουρτβένγκλερ

Ο **Άντολφ Φουρτβένγκλερ** (γερμ. *Adolf Furtwängler*), (1853 - 1907) ήταν Γερμανός αρχαιολόγος, ανθρωπολόγος και ιστορικός της τέχνης. 
## Βιογραφία
Γεννήθηκε στις 30 Ιουνίου 1853 στο Φράιμπουρκ. Πατέρας του ήταν ο Βίλχελμ Φουρτβένγκλερ, φιλόλογος των αρχαίων Ελληνικών και διευθυντής γυμνασίου. Σπούδασε στα πανεπιστήμια του Φράιμπουρκ, της Λειψίας και του Μονάχου και ήταν μαθητής του Χάινριχ Μπρουν, τη συγκριτική μέθοδο του οποίου στην τέχνη ανέπτυξε περαιτέρω και αναγορεύτηκε διδάκτωρ το 1874. Ήρθε στην Ελλάδα με υποτροφία και έλαβε μέρος στις ανασκαφές στις Μυκήνες, αρχαία Ολυμπία και Αίγινα. Το 1894 έγινε καθηγητής κλασικής αρχαιολογίας στο Μόναχο και ταυτόχρονα διευθυντής του Μουσείου των εκμαγείων κλασικών γλυπτών, ενώ από το 1896 διετέλεσε διευθυντής της αρχαιολογικής συλλογής του Μονάχου. 
[thumb|left|140px|Ταφικό μνημείο του στο [Πρώτο Νεκροταφείο Αθηνών|Α' Νεκροταφείο των Αθηνών]]
Γιος του ήταν ο Βίλχελμ Φουρτβένγκλερ,  διευθυντής ορχήστρας, κόρη του η Μέριτ, σύζυγος του φιλόσοφου Μαξ Σέλερ, και εγγονός του ο Αντρέας Φουρτβένγκλερ (αρχαιολόγος και νομισματολόγος). 

Απεβίωσε στις 10 Οκτωβρίου 1907 στην Αθήνα και τάφηκε στο Α' Νεκροταφείο.
## Αξιολόγηση του έργου του
Θεωρείται ένας από τους σημαντικότερους Γερμανούς αρχαιολόγους. Δημοσίευσε σημαντικές μελέτες περί της ελληνικής γλυπτικής και αγγειογραφίας. Με το έργο του έθεσε τα θεμέλια της σύγχρονης αξιολόγησης έργων τέχνης και έρευνας. Το έργο του *Meisterwerke der griechischen Plastik* αποτελεί βασικό έργο για την συλλογή των ελληνικών έργων τέχνης ακόμα και σήμερα, ενώ έχει μεταφραστεί και κυκλοφορήσει σε πολλές γλώσσες.
## Ενδεικτική εργογραφία
* *Die Bronzen und die übrigen kleineren Funde aus Olympia* (Olympia; Bd. 4). Hakkert, Amsterdam 1967 (Nachdr. d. Ausg. Berlin 1890).
* *Meisterwerke der griechischen Plastik. Kunstgeschichtliche Untersuchungen*. Giesecke & Devrient, Leipzig 1893.
* *Goldfund von Vettersfelde* (43. Winkelmanns-Programm). Deutsche Archäologische Gesellschaft, Berlin 1883.
* *Antike Gemmen. Geschichte der Steinschneidekunst im klassischen Altertum*. Duehrkohp & Radicke, Göttingen 2000, ISBN 3-89744-010-5 (Nachdr. d. Ausg. Leipzig 1900).
* *Die griechische Vasenmalerei*. Bruckmann, München 1904/05 (2 Bde.). (Digitalisat)
* *Ägina. Heiligtum der Aphaia*. Akademie der Wissenschaften, München 1906 (2 Bde.).
* Johannes Sieveking, Ludwig Curtius: *Kleine Schriften von Adolf Furtwängler*. Beck, München 1912/13 (2 Bde.).
## Παραπομπές-σημειώσεις

## Βιβλιογραφία
*
*
*
*
## Εξωτερικοί σύνδεσμοι
* Οικογενειακό δέντρο
* Ψηφιακές εκδόσεις των βιβλίων του από το Πανεπιστήμιο της Χαϊδελβέργης

Κατηγορία:Γερμανοί αρχαιολόγοι
Κατηγορία:Ενταφιασμοί στο Πρώτο Νεκροταφείο Αθηνών
Αντρέας Φουρτβένγκλερ

Ο **Αντρέας Ερνστ Γκόττφριντ Φουρτβένγκλερ** (γερμ. *Andreas Ernst Gottfried Furtwängler*) (1944 - ) είναι Γερμανός αρχαιολόγος και νομισματολόγος.

## Βιογραφία
Γεννήθηκε στις 11 Νοεμβρίου 1944 στην Ζυρίχη). Η καταγωγή του είναι από σημαντική οικογένεια. Πατέρας του ήταν ο Βίλχελμ Φούρτβενγκλερ, διευθυντής ορχήστρας, ενώ παππούς του ήταν ο αρχαιολόγος Άντολφ Φουρτβένγκλερ που πέθανε και κηδεύτηκε στην Αθήνα. Σπούδασε και αναγορεύτηκε διδάκτωρ το 1973. Εργάστηκε από το 1976 ως το 1981 στο Γερμανικό Αρχαιολογικό Ινστιτούτο Αθηνών, και μετά στο αρχαιολογικό ινστιτούτο του πανεπιστημίου του Σααρμπρύκεν. Από το 1994 διδάσκει κλασική αρχαιολογία στο Πανεπιστήμιο του Χάλλε. Διενέργησε αρχαιολογικές ανασκαφές και έρευνες στη Γεωργία. Από το 2002 κάνει ανασκαφές στα Δίδυμα.

## Ενδεικτική εργογραφία
* *Monnaies grecques en Gaule. Le trésor d'Auriol et le monnayage de Massalia 525/520 - 460 av. J.C.*, Fribourg 1978 (Typos, 3) [= Dissertation]
* Φούρτβένγκλερ και Hermann J. Kienast: *Samos, 3. Der Nordbau im Heraion von Samos*, Bonn 1989
* Φούρτβένγκλερ και Thanassis Kalpaxes; Alain Schnapp: *Ελεύθερνα, 2, 2. Éνα ελληνιστικό σπίτι (σπίτι A) στη θέση Νησί*, Rethymnon 1994
* Φούρτβένγκλερ και  Gerhard Zimmer; G. Schneider: *Demetrias, 6. Hellenistische Bronzegusswerkstätten in Demetrias. Lampenproduktion und -importe im hellenistischen Demetrias. Amphorenfunde in Demetrias.*, Würzburg 2003

## Παραπομπές


## Εξωτερικοί σύνδεσμοι
*Επίσημη ιστοσελίδα του στο Πανεπιστήμιο της Χάλλε 

Κατηγορία:Γερμανοί αρχαιολόγοι
Αυγή (αποσαφήνιση)

Το όνομα **Αυγή** ή **Αύγη** μπορεί να αναφέρεται:

## Πρόσωπα
* Αύγη (μυθολογία), πρόσωπο της ελληνικής μυθολογίας
* Ηώς ή *Αυγή*, μυθική προσωποποίηση της αυγής
* Αυγή (παλαιοντολογία), κορίτσι που ζούσε πριν από 9.000 χρόνια στη Θεσσαλία

## Οικισμοί
* Αυγή Ηλείας
* Αυγή Θεσσαλονίκης
* Αυγή Καστοριάς
* Αυγή Κοζάνης

## Αστρονομία
* 94 Αυγή, αστεροειδής
* Dawn ή *Αυγή*, διαστημική αποστολή της NASA

## Διάφορα
* *[[Η Αυγή]]*, εφημερίδα της Αθήνας
* Αυγή (περιπολικό)
* ''Η αυγή'' (ταινία 1927)
* ''Αυγή'' (τηλενουβέλα)

Κατηγορία:Αποσαφηνίσεις ελληνικών τοπωνυμίων
Πρωτάθλημα ποδοσφαίρου Γεωργίας

Το **πρωτάθλημα ποδοσφαίρου Γεωργίας** (γεωργιανά: *პრემიერ ლიგა*) ξεκίνησε το 1990 μετά την απόσχιση της Γεωργίας από την Σοβιετική Ένωση. Τους περισσότερους τίτλους έχει κατακτήσει η Ντιναμό Τιφλίδας η οποία είναι και η μοναδική ομάδα της Γεωργίας που έχει κατακτήσει και τίτλους στις διοργανώσεις της Σοβιετικής Ένωσης.

## Πρωταθλητές

## Τίτλοι ανά σύλλογο

## Εξωτερικοί σύνδεσμοι

*Χρυσή βίβλος των πρωταθλημάτων Γεωργίας

Ποδοσφαιρο
Γεωργια
Κατηγορία:Ανώτατα εθνικά ποδοσφαιρικά πρωταθλήματα
Φίλιππ Φουρτβένγκλερ

Ο **Φρίντριχ Πίους Φίλιππ Φουρτβέγκλερ** (γερμ. *Friedrich Pius Philipp Furtwängler*, 1869 - 1940) ήταν σημαντικός γερμανός θεωρητικός μαθηματικός.

## Βιογραφία
Γεννήθηκε στις (21 Απριλίου 1869 στο Έλτζε (*Elze*). Παπούς του ήταν ο οργανοκατασκευαστής (εκκλησιαστικό όργανο) Φίλιππ Φουρτβένγκλερ. Σπούδασε στο Γκαίτινγκεν και αναγορεύτηκε διδάκτωρ το 1896. Το 1899 διορίστηκε βοηθός στο γεωδαιτικό ινστιτούτο Πότσνταμ, το 1904 καθηγητής στο πανεπιστήμιο της Βόννης, το 1907 στο Άαχεν και το 1910 ξανά στην Βόννη. Τελικά διορίστηκε καθηγητής στο πανεπιστήμιο της Βιέννης, όπου παρέμεινε ως το 1938. Λόγω αναπηρίας έπρεπε να τον μεταφέρουν στην αίθουσα διδασκαλίας, όπου δίδασκε καθισμένος σε αναπηρική καρέκλα. Μεταξύ των πολυάριθμων μαθητών του συγκαταλέγεται και ο Κουρτ 
Γκαίντελ. Ιδιαίτερα γνωστός έγινε για την εργασία του *Beweis des Hauptidealsatzes für Klassenkörper algebraischer Zahlkörper*. Απεβίωσε στις 19 Μαΐου 1940 στην Βιέννη.

## Παραπομπές


## Εξωτερικοί σύνδεσμοι
* https://web.archive.org/web/20160528000430/http://bibliothek.bbaw.de/kataloge/literaturnachweise/furtwaen/literatur.pdf 
* Παρουσίαση του Φίλιππ Φούρτβένγκλερ από το  The Mathematics Genealogy Project

Κατηγορία:Γερμανοί μαθηματικοί
Κατηγορία:Μαθηματικοί του 20ού αιώνα
Ομοσπονδιακή Διοίκηση Αεροπορίας

thumb|220px|Το έμβλημα της ΟΔΑ / FAA.
Η **Ομοσπονδιακή Διοίκηση Αεροπορίας**—**ΟΔΑ** (**F**ederal **A**viation **A**dministration), γνωστότερη με το αρκτικόλεξο **FAA,** είναι η εθνική Υπηρεσία πολιτικής αεροπορίας των ΗΠΑ, αντίστοιχη με την ελληνική ΥΠΑ. Στη δικαιοδοσία της περιλαμβάνονται η ρύθμιση και η εποπτεία του συνόλου των θεμάτων πολιτικής αεροπορίας εντός του εθνικού εναέριου χώρου, η έκδοση αεροπορικών κανονισμών και η διενέργεια ελέγχων. Δημιουργήθηκε ως Ομοσπονδιακός Οργανισμός Αεροπορικών Υπηρεσιών με τον ομοσπονδιακό αεροπορικό νόμο του 1958 και τη σημερινή του ονομασία υιοθέτησε το 1967 όταν περιήλθε υπό την εποπτεία του Υπουργείου Μεταφορών των ΗΠΑ.

## Δραστηριότητες
Σημαντικότερες δραστηριότητες της ΟΔΑ / FAA είναι η έκδοση αεροπορικών κανονισμών ασφαλείας και προτύπων για τον έλεγχο των πτήσεων, η ανάπτυξη συστήματος ελέγχου εναέριας κυκλοφορίας, θέματα που αφορούν την πολιτική αεροναυπηγική με ενθάρρυνση έρευνας και εφαρμογών νέων τεχνολογιών, η χορήγηση ή ανάκληση πιστοποιητικών των χειριστών αεροσκαφών, η ανάπτυξη προγραμμάτων αντιμετώπισης περιβαλλοντικών επιπτώσεων εξαιτίας της κίνησης των αεροσκαφών, οι επιθεωρήσεις, η αξιολόγηση και κατάταξη των αεροδρομίων, ελικοδρομίων και παντός τύπου αεροσκαφών, ο έλεγχος των αεροπορικών εταιρειών, η έκδοση εγχειριδίων κανονισμών ασφάλειας, τεχνικών οδηγιών κλπ., καθώς και η επιβράβευση των πιλότων, μηχανικών και αεροναυπηγών.
thumb|Το Διοικητικό Μέγαρο της FAA

## Έδρα ΟΔΑ
Η έδρα της ΟΔΑ / FAA βρίσκεται επί της Λεωφόρου Ανεξαρτησίας στην Ουάσιγκτον. Ένας αριθμός περιφερειακών Υπηρεσιών και επιχειρησιακών κέντρων καλύπτει όλο τον εθνικό εναέριο χώρο, με αντίστοιχες περιοχές της επικράτειας, επανδρωμένων με κατάλληλο προσωπικό εμπειρογνωμόνων και επιθεωρητών.

## Εξωτερικοί σύνδεσμοι
* FAA επίσημη ιστοσελίδα
* FAA Αεροπορικές ειδήσεις

Κατηγορία:Αεροπορικές αρχές
Κατηγορία:Κυβερνητικοί οργανισμοί των ΗΠΑ
Ερυθροβλάστης

Οι **ερυθροβλάστες** είναι πρόγονα κύτταρα των ερυθροκυττάρων (ερυθρών αιμοσφαιρίων). Αποτελούν το ενδιάμεσο στάδιο μεταξύ προερυθροβλαστών και δικτυοερυθροκυττάρων. 
## Ορολογία
Μερικές φορές στη βιβλιογραφία οι ερυθροβλάστες απαντώνται με τον όρο **νορμοβλάστες**. Γενικώς, ως νορμοβλάστες χαρακτηρίζονται οι ερυθροβλάστες οι οποίοι έχουν αναπτυχθεί σωστά. Αντιθέτως, με τον όρο μεγαλοβλάστες περιγράφονται οι αφύσικα μεγάλοι σε μέγεθος ερυθροβλάστες που παρατηρούνται σε ασθενείς με μεγαλοβλαστική αναιμία.

## Ανάπτυξη/Διαφοροποίηση
Ανάλογα με το στάδιο ωρίμανσής τους οι ερυθροβλάστες χαρακτηρίζονται ως:

* **βασεόφιλοι** (πιο ανώριμο στάδιο)
* **πολυχρωματικοί** ή πολυχρωματόφιλοι (ενδιάμεσο στάδιο)
* **ορθοχρωματικοί** ή ορθοχρωματόφιλοι (πιο ώριμο στάδιο)

Καθώς ωριμάζουν, οι ερυθροβλάστες γίνονται πιο μικροί σε μέγεθος, ενώ παράλληλα ο πυρήνας τους συμπυκνώνεται και μετατοπίζεται προς τη μια πλευρά του κυττάρου κοντά στην πλασματική μεμβράνη προκειμένου στο στάδιο του ορθοχρωματικού ερυθροβλάστη να απωλέσουν τον πυρήνα τους και να μετατραπούν σε δικτυοερυθροκύτταρα. Τα στάδια της ανάπτυξης των ερυθροβλαστών απεικονίζονται παρακάτω. 

Κατηγορία:Αιμοκύτταρα
Κατηγορία:Καρδιαγγειακό σύστημα